cyanic-selkie/wikianc huggingface dataset:
Sam Eyde
Tyssedal og Eydehavn
A/S Tyssefaldene ble stiftet 20. april 1906. Første generaldirektør ble Sam Eyde. I årene 1906-08 ble Tyssovassdraget i Hardanger utbygd av Eydes ingeniører med kapital fra svenske finanskretser (Wallenbergene). A/S Tyssefaldenes første administrerende direktør var Eyde, mens svensker satt i selskapets styre. I 1909 kjøpte Eyde retten til et svensk patent som skulle gjøre det mulig å utbygge en elektrisk jern- og stålindustri i Norge. I 1909-10 ble selskapet A/S Hardanger Elektriske Jern- og Stålverk etablert i Tyssedal med Sam Eyde som hovedmann, selskapet ble stiftet 24. august 1910. Hovedaksjonærer i Hardangerverket var Eydes selskaper Elektrokemisk og A/S Norsk Elektrometall. Den 7. november 1911 kom den første ovnen i drift, og vinteren 1912–13 ble det bygd enda en ovn. Det viste seg at smeltemetoden ikke fungerte som ventet, og fabrikken ble nedlagd 25. april 1913. Med dette prosjektet mislyktes han riktignok, men det ble utgangspunktet for en utvikling som endte med opprettelsen av det nye industristedet Eydehavn nordøst for Arendal. Eyde var medstifter av Det Norske Nitridaktieselskap (DNN) på den konstituerende generalforsamling den 20. august 1912. DNN startet aluminiumsproduksjon i Eydehavn (1914) og i Tyssedal (1916).
I 1966 ble det avduket en byste av Sam Eyde på Eydehavn. Den står nå på Eydehavn torv, etter at den ble flyttet i 2002 fra tidligere Moland kommunehus.
Herdla torpedobatteri
Herdla torpedobatteri på Herdla i Askøy kommune utenfor Bergen er karakterisert som et unikt kulturminne. Torpedobatteriet er bestemt bevart som representant for undervannsforsvaret. Batteriet ble bygget som tysk torpedobatteri i 1944 og ble omlagt til undervanns torpedobatteri i 1995. Anlegget ble nedlagt i 2002 og utrangert i 2007. Følgende eksteriør og interiør er fredet:
Av løst inventar er to torpedoer og en torpedotralle fredet.
Møllebakken skole
Møllebakken skole (tidligere Adventkirken skole) er en privat grunnskole i Bergen som drives med statsstøtte og eies av Syvendedags Adventistsamfunnet (SDA).
Tone Kverndalen er skolens rektor (per skoleåret 2021/2022).
Organisering
Møllebakken skole er en skole med klasser fra første til tiende klassetrinn. Elevtallet er relativt lavt; i skoleåret 2018/2019 hadde skolen 71 elever og 18 lærere. Per 1. oktober 2021 hadde skolen 76 elever og 10,66 lærerstillinger.
Siden Møllebakken er en så liten skole er skolen fådelt, det vil si at i skoleåret 2018/2019 hadde skolen fem klasser, der to og to trinn gikk sammen. I noen av fagene på ungdomsskolen var undervisningen likevel klassedelt.
Eierskap
Eier av skolen, SDA, er et kirkesamfunn med fokus på utdanning og helsearbeid over store deler av verden. SDA Norge driver 11 grunnskoler i Lillehammer, Moss, Oslo, Sandefjord, Mjøndalen, Hønefoss, Sauar, Sandnes, Bergen, Trondheim og Tromsø. Ved Hønefoss har SDA også en videregående skole, Tyrifjord videregående skole, som drives som pensjonatskole.
Blåbukk
Blåbukk (Callidium violaceum) er en bille som tilhører familien trebukker (Cerambycidae). I Norge finnes den vanligst på ved av bartrær lagret under tak.
Utseende
En middelsstor (8–16 mm), bred, svart trebukk, dekkvingene med et blåfiolett metallskjær som gjør det lett å kjenne arten. Callidium aeneum ligner, men har grønt metallskjær. Antennene er omtrent halvparten så lange som kroppen. Pronotum er bredere enn langt, med rundede sider, grovt punktert og med nokså lange, oppstående, mørke hår. Dekkvingene er grovt og tett punkterte, men ikke rynkete, med korte hår og tydelig metallglans. Beina er svarte, lårene noe fortykkede, ellers slanke.
Levevis
Larvene utvikler seg under barken på død gran og furu. Dersom man bruker materialer med gjensittende bark som bygningsmateriale, kan arten også angripe disse, og den kan leve i flere generasjoner innendørs. Det er også vanlig at den kommer inn i hus med ved av bartrær. Siden arten kan ligne på husbukken (Hylotrupes bajulus) kan dette skape stor bekymring, men arten er ikke en så alvorlig skadegjører siden larvene ikke borer dypt inn i veden. Man unngår problemer om alle materialer man bruker er grundig renset for bark. Larveutviklingen tar to år. Utendørs finner man de voksne billene i juni-juli, innendørs kan de forekomme over en lengre tidsperiode. Den ser ut til å være ganske uvanlig i skogen i Norge, det vanligste habitatet er vedstabler som lagres under tak.
Utbredelse
Den er utbredt i hele Europa, bortsett fra den sørvestligste delen, og videre østover til Stillehavet, og finnes også i Nord-Amerika. Den er sannsynligvis importert til mange av områdene den nå finnes i med trevirke. I Norge er den utbredt over hele landet, men den er sjelden på Vestlandet.
Baseball under Sommer-OL 2008
Baseball under Sommer-OL 2008. Baseball var med på det olympiske programmet for femte og siste gang under OL 2008 i Beijing. Baseballturneringen, med åtte lag, kun for menn, ble avviklet i perioden 13. til 23. august. Sør-Korea beseiret Cuba i finalen og ble de siste olympiske mestrene i baseball.
Ida Lupino
Ida Lupino (født 4. februar 1918 i Camberwell, London, England, død 3. august 1995 i Los Angeles) var en engelsk-amerikansk skuespillerinne, filmregissør og pioner innen kvinnelig filmproduksjon. Karrièren hennes varte i 48 år, og det meste av arbeidet ble gjort innenfor USA hvor hun ble en statsborger i 1948. Hun har dukket opp i 59 filmer som skuespiller, og i sju filmer som regissør. Lupino var også medforfatter og samprodusent i mange av filmene hennes, og har bidratt mye til fjernsynsbransjen.
Hun var den første mottakeren av Saturn Award for beste kvinnelige birolle for arbeidet sitt med Djevelens regn.
Lytterprisen
Lytterprisen var Norsk lytterforening for radio og televisjons pris «for bruk av fremragende sprog i radio og fjernsyn» fra 1960 til 2002. Den ble frem til 2002 utdelt til personer aktive innen både radio og fjernsyn. I 2003 ble prisen delt i Lytterprisen (for radio) og TV-prisen (for fjernsyn). Både Lytterprisen, TV-prisen og presseprisen Gullpennen deles ut på et felles arrangement for Riksmålsforbundets mediepriser.
En hovedtanke bak riksmålsbevegelsens mange priser er å belønne og påskjønne forfattere, skribenter og journalister som benytter seg av et levende og nyansert riksmål i sin virksomhet.
One by One (TV-serie)
One By One er en britisk dramaserie laget og vist på BBC fra 1984 til 1987. Serien handler om den virkelige veterinæren David Taylor (kalt Donald Turner i serien) og hans arbeid med å pleie eksotiske dyr på dyrehager i Storbritannia fra 1950- til 1970-årene. Hver sesong foregikk i et tiår. Serien ble innspilt ved Dudley Zoo, Chester Zoo og Knowsley Safari Park. Det ble totalt produsert 32 episoder. Serien ble skapt av Anthony Read.
Rob Heyland spilte Turner. De andre rollene ble spilt av James Ellis, Sonia Graham, Peter Gilmore, Heather James, Catherine Schell, Peter Jeffrey, Andrew Robertson og Christina Nagy.
Rasmus Jakobsen Hidle
Rasmus Jakobsen Hidle (født 19. juli 1857 i Sjernarøy, død 15. juni 1944) var en norsk gårdbruker og politiker (Venstre).
Vinteren 1875/1876 gikk Hidle på den nystartede Amtskulen i Ryfylke på Finnøy. Han tok over farsgården Hidle i 1882.
Han ble valgt inn i Sjernarøy herredsstyre i 1886, bare 29 år gammel, og han satt der til 1916, med unntak av 3 år. Han var ordfører 1903–1916, forlikskommisær i 9 år, medlem av fylkesskolestyret 1912–1916 og av fylkesvegstyret 1919–1931. Han var direktør for Sjernarøy Privatbank fra stiftelsen i 1903.
Santiago Vázquez (Montevideo)
Santiago Vázquez er en by i Montevideo-departementet i det sørlige Uruguay. Byen har 1 482 innbyggere.
Befolkning
Santiago Vázquez har 1 482 innbyggere (beregning 2004).
Tom Rudi Torjussen
Tom Rudi Torjussen (født 18. juli 1975 i Arendal) er en norsk trommeslager og perkusjonist. Frem til 2009 var han trommeslager i Jim Stärk, men han har også samarbeidet med de samiske artistene Niko Valkeapää og Georg Buljo i flere år. Dette har inspirert ham til å integrere både samisk musikk og urbefolkningsinstrumenter som en del av sitt kunstneriske uttrykk. Sjangermessig kan Torjussens musikk plasseres innenfor Nordisk/ECM-jazz og worldmusic.
Torjussen ﬂyttet til Oslo i 1994 og ble profesjonell musiker i 1995. I 2009 ﬂyttet Torjussen tilbake til hjembyen Arendal der han kombinerer en jobb som slagverklærer på kulturskolen med turneer med Okavango i tillegg til soloturneer, blant annet 100 konserter i året for Rikskonsertene. Torjussen har medvirket på mer enn 90 plateutgivelser, samt spilt over 2000 konserter i 25 land. Programmet FLYT som han i 2014 reiste med for Den kulturelle skolesekken får denne omtalen på Rikskonsertenes nettside: «Torjussens levende, lekne og dynamiske musikk flyter sammen med naturbilder og undervannsfilm fotografert og redigert av samme mann. Her har utøveren fått kombinere sitt yrke som trommeslager med sin fotohobby.»
Fra 1999 har han vært fast trommeslager i Arendalsfestivalen Canal Streets eget husband, og i den sammenhengen har han blant annet spilt med Bugge Wesseltoft, Stian Carstensen, Ulf Wakenius, Bill Evans, Lars Danielsson, Nils Petter Molvær, Eivind Aarset og Marilyn Mazur. Andre han ofte spiller sammen med er spellemannsprisvinner Niko Valkeapää og Georg Buljo. Videre har han også spilt blant annet med Harald Gundhus, Kåre Vestrheim, Amundsen, Carola, Elvira Nikolaisen, Inger Marie Gundersen, Claudia Scott, Neonato og Okavango.
Torjussen arbeider også som produsent og studiomusiker i sitt eget lydstudio, Studio Spornes AS, og han har vært prosjektleder for talentutviklingsprogrammet Rytmisk Fabrikk og arrangert samspillkurs under Canal Street-festivalen.
Georg Forster
Johann Georg Adam Forster (1754–1794) var en tysk naturhistoriker, etnolog, forfatter og revolusjonær. Han ble som forfatter særlig kjent for sine vitenskapelige reiseskildringer, blant annet fra Stillehavet. Forster støttet den franske revolusjonen og ble visepresident for konventet i den kortlivede Mainzrepublikken, en av de første demokratiske stater på tysk jord.
Biografi
Forster ble født inn i en skotsk emigrantfamilie i daværende Nassenhuben i Preussen, dagens Mokry Dwór i Pommerske voivodskap.
Han reiste som 11-åring med sin far gjennom Russland og i 1766 fra St. Petersburg til England. Far og sønn deltok fra 1722 til 1775 i James Cooks andre ekspedisjon til Stillehavet. Hans bok fra ekspedisjonen, A Voyage Round the World utkom i London 1777 og på tysk 1778/1780, med tittelen Reise um die Welt. Boken var preget av Rousseau og Buffon, og kommenterte mennesker, samfunn, natur og landskap på en realistisk måte. Hans forfatterskap øvde innflytelse på både Johann Wolfgang von Goethe, Johann Gottfried von Herder og Alexander von Humboldt. Forster ble tatt opp i Royal Society i en alder av 22 år.
I 1777 reiste han til Paris der han møtte Buffon og Franklin. Han underviste fra 1778 til 1784 i naturhistorie ved Collegium Carolinum i Kassel og fra 1784 til 1787 ved Vilnius universitet. I 1788 ble han biblioteksjef ved Universitetet i Mainz. Han oversatte også reise- og ekspedisjonsbøker, blant annet James Cooks dagbøker til tysk. I 1790 reiste han i tre og en halv måned sammen med Alexander von Humbolt, gjennom Nederland til England.
Under sin virksomhet på ulike universiteter kom Forster i kontakt med opplysningstidens ideer. Han opplevde i 1790 en revolusjonær utvikling i Belgia og Flandern og støttet endringene. Samtidig stilte han spørsmål med regimets enerett til å bruke makt. Han støttet også den franske revolusjonen, men anså da at det var for tidlig for en liknende utvikling i Tyskland.
I oktober 1792 gikk franske tropper inn i Mainz. I starten var Forster skeptisk til utviklingen, men etter hvert sluttet han seg til jakobinerklubben i Mainz, noe som ble lagt merke til langt utover byens grenser. I jakobinerklubben der han raskt ble valgt som president, krevde han en republikansk forfatning og utarbeidet selv et utkast. I sine taler gikk han inn for folkesuvereniteten, og han utelukket heller ikke at de franske okkupasjonstroppene kunne tvinge igjennom et valg. Forster ble valgt som visepresident i det rhinsk-tyske nasjonalkonventet, og reiste i mars 1793 som delegert til Paris. Der tilbød han Frankrike en sammenslutning med områdene på Rhinens venstre bredd, som da tilhørte Preussen. Han rakk imidlertid ikke å reise tilbake før de prøyssiske troppene gjenerobret byen. Samtidig ble han rystet over terrorveldet i Frankrike, som også utfordret hans revolusjonære syn. Han døde ensomt i Paris.
Ettermæle
Forster regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
Fylkesvei 6 (Akershus)
Fylkesvei 6 i Akershus gikk mellom Linnestad og fylkesgrensen ved Kåter/Florud i Vestby, med flere sidetraséer.
Strekningen mellom Såner og Kåter, Vålerveien, var tidligere del av riksvei 121.
2019 ble veien erstattet av fylkesvei 1356, fylkesvei 1357, fylkesvei 1359, fylkesvei 1361 og fylkesvei 1363, og av deler av fylkesvei 1024, fylkesvei 1026 og fylkesvei 1365.
Kommuner og knutepunkter
Erstattet av forbindelsesbru tilordnet europavei 6
Angelo Felici
Angelo Felici (født 26. juli 1919 i Segni i Italia, død 17. juni 2007 i Roma) var en av Den katolske Kirkes kardinaler. Han var president for kommisjonen «Ecclesia Dei» (1995–2000). Før det hadde han vært prefekt for Kongregasjonen for Helligkåringer. Han ble kreert til kardinal i 1988.
Sandoyar prestagjalds kommuna
Sandoyar prestagjalds kommuna var en kommune på Færøyene. Den ble opprettet som én av en rekke kommuner basert på øyrikets prestegjeld i 1872. Kommunen omfattet øyene Sandoy, Skúvoy og Stóra Dímun. Skopun ble utskilt som et eget kirkesogn fra Sandur i 1910, og Stóra Dímun gikk fra Sandur til Skúvoy sogn i 1923. I 1928 ble hele Sandoyar prestagjalds kommuna omdøpt til Sands kommuna, og i 1930 ble Skálavíkar kommuna, Húsavíkar kommuna, Skúvoyar kommuna og Skopunar kommuna utskilt fra denne.
Angelo Felici
Liv og virke
Felici ble født i Segni utenfor Roma. Han fikk sin utdannelse ved det pavelige leoninske kollegiet i Anagni, og studerte videre på Det pavelige kirkeakademi i Roma - Vatikanets diplomatskole, hvor han begynte i januar 1942 som 22-årig subdiakon.
Prest
Han ble presteviet den 4. april 1942, 22 år gammel, med aldersdispensasjon fra pave Pius XII (1958-63). Han studerte videre fra 1942 til 1945 på Det pavelige Lateranuniversitet og Det pavelige universitet Gregoriana, hvor han tok doktorgraden i kirkerett. Han begynte i Statssekretariatets første seksjon i Vatikanet i juli 1945 i den lave alder av 26 år. Han ble den 15. juni 1949 utnevnt til monsignore, ennå ikke 30 år gammel.
Han underviste på Det pavelige kirkeakademt og ble husprelat (en høyere monsignore-grad) den 28. november 1958. Den 7. februar 1964 ble han utnevnt til undersekretær i Kongregasjonen for ekstraordinære kirkelige anliggender, som ble rekonstruert tre år senere av pave Paul VI (1963-78)til Rådet for Kirkens offentlige anliggender.
Biskop
Han ble den 22. juli 1967 utnevnt til titularerkebiskop av Cesariana og pro-nuntius i Nederland av pave Paul VI. Han ble konsekrert den 24. september 1967 i Roma av kardinalstatssekretær Amleto Giovanni Cicognani, kardinalbiskop av Frascati. Den 13. mai 1976 ble han utnevnt til nuntius i Portugal, og den 27. august 1979 ble han utnevnt til nuntius i Frankrike.
Kardinal
Han ble den 28. juni 1988 kreert til kardinaldiakon av Santi Biagio e Carlo ai Catinari av pave Johannes Paul II. Han ble utnevnt til prefekt for kongregasjonen for Helligkåringer den 1. juli 1988. Han ble medlem av statssekretariatets annen seksjon, Kongregasjonen for østkirkene, Bispekongregasjonen, Kongregasjonen for folkenes evangelisering (Propaganda Fide), Kleruskongregasjonen og Det pavelige råd for fremme av kristen enhet.
Han deltok på den åttende ordinære bispesynoden i Vatikanet høsten 1990, bispesynoden for Europa høsten 1991, bispesynoden for Afrika våren 1994 og den niende ordinære bispesynoden høsten 1994.
Han gikk av som prefekt for Helligkåringskongregasjonen den 13. juni 1995, nesten 76 år gammel. Den 16. desember 1995 ble han utnevnt til president for Den pavelige kommisjonen Ecclesia Dei, som var opprettet for å gjøre det lettere for skismatikerne som fulgte den ekskommuniserte erkebiskop Marcel Lefèbvre, å vende tilbake til Kirken. Han gikk av som president for kommisjonen den 13. april 2000 og ble erstattet av den kolombianske kardinalen Darío Castrillón Hoyos.
Han var for gammel til å delta under konklavet i 2005 som valgte pave Benedikt XVI, og han døde i Roma den 17. juni 2007.
Episkopalgenealogi
Hans episkopalgenealogi er:
Verdensarven i Asia
UNESCOs liste over verdens kultur- og naturarvsteder («Verdensarven») er en liste over natur- og kultursteder som har særlig betydning for menneskeheten. UNESCO fører listen, som stiller krav om at verdensarvområder skal vernes. UNESCOs liste over verdensarv er den mest utbredte miljøvernavtalen i verden.
Apostolisk vikariat
Et apostolisk vikariat er i den katolske kirke et «bispedømme på prøve». Det er ledes av en apostolisk vikar, som vanligvis er en titulærbiskop, men som opptrer som pavens stedfortreder. Det blir dannet ved at et apostolisk prefektur blir opphøyet til vikariat, hvis antallet troende tilsier dette. Hvis det har vist seg å være levedyktig, kan et apostolisk vikariat i sin tur bli elevert til bispedømme.
Verdensarven i Asia
Nedenstående liste tar for seg verdensarvsteder i Asia. Årstallene i parentes angir når stedene ble oppført verdensarvlisten.
Apostolisk vikariat
Ordningen har sitt opphav i oldkirken. Blant annet fikk erkebiskopen av Arles ansvar for hele Gallia, mens erkebiskopen av Thessaloniki fikk ansvar for Illyria. Etter hvert tok man regelmessig i bruk ordningen for områder hvor kirken stod svakt slik at det ikke var grunnlag for opprettelse av et regulært bispedømme.
Verdensarven i Asia
Referanser
List of World Heritage Sites Lists of World Heritage Sites
Apostolisk vikariat
Norge hørte fra 1667 til 1868 til det apostoliske vikariat i nord. Fra 1931 til 1953 utgjorde Sør-Norge det apostoliske vikariat Oslo, som så ble elevert til Oslo katolske bispedømme. De nåværende stiftene Trondheim og Tromsø hadde status som apostoliske vikariater mellom 1953 resp. 1955 og 1979, hvorpå de ble opphøyet til territorialprelaturer.
Statisk skyvekraft
Statisk skyvekraft eller stillestående skyvekraft er den skyvekraften en jetmotor eller rakettmotor utvikler når den er i ro i forhold til bakken og den omgivende luften. Siden luftfartøyet ikke har noen fremoverhastighet, finnes det heller ingen kontinuerlig luftstrøm rettet mot motorens luftinntak. Motoren blir derfor nødt til skape sin egen luftinnstrømning i stedet. Statisk skyvekraft er den målte skyvekraften som genereres av motoren når den blir stående i ro. Statisk skyvekraft oppgis i SI-enheten for kraft som er newton (N), og som oftest med prefikset k som kilonewton (kN).
Grunnen til at denne kraften blir kalt statisk skyvekraft og ikke bare skyvekraft, er at det ikke lar seg gjøre å måle kraften når flyet er i fart, bare når det står på bakken (statisk). Den reelle skyvekraften i fart og høyde er alltid mye mindre enn den statiske.
Dette kan sammenlignes med å bruke et rullebrett: Hvis en sparker fra i stillestående kan det snakkes om statisk kraft, og en får en gitt fartsøkning. Hvis en bruker samme kraft etter at brettet har fått fart, vil ikke fartsøkningen bli så stor.
I det britiske FPS-systemet (engelsk foot–pound–second) oppgis statisk skyvekraft tradisjonelt i pound-force static (lbf). Etter hvert som også brukerne av dette systemet har oppdaget forskjellen mellom vekt og masse, brukes også pound-force static (lbf), men også anerkjente internasjonale tidsskrifter bruker nå den avledede SI-enheten kN, gjerne med lbf i parentes.
Slalåmveien
Slalåmveien kan vise til:
Peppernøtter
Peppernøtter er små, harde kaker man ofte baker til jul. Deigen består av egg, sukker, sirup, smør og hvetemel samt en krydderblanding bestående av kanel, ingefær, pepper og stjerneanis. Som hevemiddel brukes hornsalt.
Peppernøttene har lang tradisjon i Norge, og man finner dem for eksempel oppført i gamle tolltabeller over innførte varer til Bergen på midten av 1700-tallet.
Pyrrhidium sanguineum
Purpurbukk (Pyrrhidium sanguineum) er en bille som tilhører familien trebukker (Cerambycidae). I Norge har den en begrenset utbredelse langs kysten av Sørlandet og Østlandet. Den er den eneste arten i slekten Pyrrhidium.
Utseende
En middelsstor (6–15 mm), middels slank, blodrød trebukk. Arten er lett å kjenne igjen på fargen. Antennene og beina er svarte.
Levevis
Larvene utvikler seg under barken på døde stammer av eik, bøk, alm og andre løvtrær, i Skandinavia nesten bare eik. Hunnene legger gjerne egg på nyhogd tømmer, dersom noe felt virke blir liggende igjen drar arten trolig fordel av hogst. Larveutviklingen tar 1-2 år. De voksne billene kan være ute så tidlig som i slutten av april. Larvene til denne arten finnes gjerne sammen med trebukkene lauvtrebarkbukk Phymatodes testaceus og eikebarkbukk Plagionotus arcuatus.
Utbredelse
Arten er utbredt i de østlige delene av Europa, mot nord til Sør-Skandinavia, mot sør til Nord-Afrika og Syria, østover til Iran. I Norge er den bare funnet i et lite område langs kysten av Sør- og Østlandet, men kan lokalt være forholdsvis vanlig her.
Sebastian Lang
Sebastian Lang (født 15. september 1979 i Sonneberg) er en tysk tidligere profesjonell syklist.
Han vant blant annet to etapper under Rheinland-Pfalz-Rundfahrt i 2002. I 2003 vant han Danmark rundt.
Dødsfall i 2012
Referanser
2012 2012 2012
Norðstreymoyar prestagjalds kommuna
Norðstreymoyar prestagjalds kommuna var en kommune på Færøyene. Den ble opprettet som én av en rekke kommuner basert på øyrikets prestegjeld i 1872. Kommunen omfattet prestegjeldet Norðurstreymoy, hvor Kvívík var hovedsogn. Vestmanna kommuna ble utskilt som egen kommune i 1892. I 1913 ble resten av kommunen delt opp i Kvívíkar kommuna, Kollafjarðar kommuna, Hvalvíkar kommuna og Haldarsvíkar og Saksunar kommuna.
Wish You Were Here (Pink Floyd-sang)
«Wish You Were Here» er en sang av det britiske bandet Pink Floyd, og tittelsporet på albumet Wish You Were Here fra 1975. Musikken er skrevet av David Gilmour og Roger Waters, mens Waters skrev teksten, som viser til bandets tidligere frontfigur, Syd Barrett.
Sangen ligger på 324.-plass på Rolling Stones liste over de 500 beste sangene noen gang.
Komposisjon
Sangen åpner med lyden av noen som skifter kanaler på en radio, og sangen glir over fra «Have a Cigar», som slutter på samme måte. Gilmour spiller gitarriffet i introduksjonen på en akustisk tolvstrengegitar, og lyden høres ut som om den kommer fra en gammel transistorradio, før mer fyldigere lyd blir lagt oppå. Denne delen av sangen ble mikset, slik at det høres ut som om gitaristen sitter i et rom og spiller i lag med radioen, og en kan i tillegg høre en svak hvining, som en har med radiostøy. Introriffet bli repetert flere ganger i sangen, blant annet når Gilmour spiller gitarsolo i lag med hans scatsynging. Mot slutten av sangen forsvinner musikken gradvis inn i lyden av vind, før han glir over i siste del av «Shine on You Crazy Diamond».
Helt på slutten av sangen kan en så vidt høre en fiolin, spilt av Stephane Grappelli. Han var i et annet studio på denne tiden, og Gilmour foreslo at de trengte litt «countryfele» mot slutten. Motvillig spilte Grappelli inn en liten snutt, men til slutt ble svært lite av dette tatt med. En svært kort bit av Grapellis fiolinsolo ble likevel med på sangen, og kan høres svakt rundt 5:21 på sangen. Bandet valgte likevel å ikke kreditere ham på omslaget, ifølge Waters fordi det ville være «en fornærmelse» mot Grapelli å kreditere ham for noe som var nesten umulig å høre. Innspillingen av utgaven med den fulle fiolinsoloen til Grapelli ble lenge trodd å være tapt, men i 2011 ble den utgitt på Experience- og Immersion Box Set-utgavene av Wish You Were Here.
Stemmene og orkestermusikken mellom «Have a Cigar» og «Wish You Were Here» ble tatt tilfeldig fra en lokal radiostasjon. Opptaket ble gjort ved hjelp av David Gilmours bilstereo. Musikken inkluderer et klipp av Tsjajkovskijs fjerde symfoni, et radiohørespill, og deretter gitarriffet.
Andre utgaver
«Wish You Were Here» ble gitt ut på samleplatene A Collection of Great Dance Songs og Echoes.
Konsertutgaver av sangen ble gitt ut både på Delicate Sound of Thunder og P*U*L*S*E, og den siste versjonen ble i tillegg gitt ut som singel i 1995.
«Wish You Were Here» ble først spilt på konserter under turneen i 1975, sammen med resten av albumet. På enkelte av disse konsertene brukte Mason en virkelig transistorradio i starten av sangen. Deretter ble sangen spilt på alle konsertene av Pink Floyd fra 1987 til 1994. I tillegg ble sangen spilt på soloturneene til Waters og Gilmour, og en versjon ble gitt ut på Waters' konsertalbum In the Flesh Live i 1999. Sangen ble også spilt da Pink Floyd ble gjenforent under Live 8 sommeren 2005.
Coverversjoner
Mange artister har spilt denne sangen i etterkant, blant annet Sparklehorse (sammen med Thom Yorke fra Radiohead), The Flaming Lips, Wyclef Jean, Catherine Wheel, Rasputina og Avenged Sevenfold.
Saksunar kommuna
Saksunar kommuna var en kommune på Færøyene. Den omfattet bygda og sognet Saksun, til sammen 31 km². Kommunen ble opprettet da Haldarsvíkar og Saksunar kommuna ble delt i 1944. I 2005 ble både Saksunar kommuna og Haldarsvíkar kommuna innlemmet i Sunda kommuna. Saksunar kommuna hadde ved innlemmelsen 32 innbyggere.
Kjelle ungdomsskole
Kjelle ungdomsskole var en ungdomsskole i Tønsberg kommune i Vestfold som var i bruk fra 1962 til 2006, da den ble nedlagt. Skolen lå i Kjellelia rett nord for Kjelleolla og Frodeåstunnelen gjennom Frodeåsen utenfor Tønsberg sentrum. Bygningene ble revet i juni 2013.
Historie
Kjelle ungdomsskole ble etter hvert så nedslitt at kommunen bestemte å bygge ny skole, og Kjelle ble nedlagt 22. juni 2006. Elevene og lærerne fortsatte i den nybygde Kongseik ungdomsskole på Eik fem kilometer unna.
I løpet av 44 år var i alt 3 500 elever og 200 lærere innom Kjelle ungdomsskole.
I 2006 kjøpte Tønsberg kommune den 20 mål store skoletomta av grunneieren stamhuset Jarlsberg for ti millioner kroner. Bruken av området var tidligere låst til skoleformål i festekontrakten med stamhuset, og kommunen kan etter kjøpet regulere tomta til et annet formål enn skole, for eksempel attraktive boligtomter.
Richard Jordan Gatling
Richard Jordan Gatling (født 12. september 1818, død 26. februar 1903) var en amerikansk oppfinner, best kjent for oppfinnelsen av Gatling-mitraljøsen, verdens første vellykkede mitraljøse.
Jordbruksmaskiner
Gatling var selv sønn av en oppfinner. Han ble født i Hertford County i Nord-Carolina, og i en alder av 21 år hadde han oppfunnet skrupropellen til dampbåter. Senere fant han ut at den allerede hadde blitt patentert av Francis Pettit Smith. Sammen med sin far laget han en maskin for planting av bomull som sådde jevnere og ga større avlinger for en gitt mengde frø. Senere brukte han det samme prinsippet i såmaskiner for ris og hvete, noe som gjorde mye for å effektivisere landbruket i USA.
Gatlings mitraljøse
Mens han arbeidet med jordbruksmaskiner fikk han kopper, og begynte å interessere seg for medisin. Gatling ble uteksaminert som lege og tannlege fra Ohio Medical College i 1850, men var mer interessert i å fortsette som oppfinner, og praktiserte aldri som lege. Han tenkte at hvis han kunne finne opp et «maskingevær» med en mye høyere skuddtakt, ville dette føre til at «en mann kunne gjøre hundre menns krigstjeneste». Tapstallene under den amerikanske borgerkrigen var skremmende høye, ikke minst på grunn av de mange sykdommene som herjet blant soldatene. Ved å innføre en hurtigskytende maskin som kunne gjøre mange menns jobb, håpet Gatling å gjøre de store arméene overflødige, og derved redusere antall dødsfall som følge av sykdommer. Gatling brukte de grunnleggende ideene fra såmaskinene, og konstruerte en mekanisme med en serie løp som roterte rundt en midtakse, og ble ladet med ferdigladede perkusjonsladninger i små stålsylindere. De første prototypen var klar i 1861, og pantentet ble tatt ut året etter, i 1862. Selv om Gatling-mitraljøsen ikke fikk noen stor virkning under borgerkrigen, og slett ikke den effekten Gatling hadde sett for seg, ble den kjøpt inn av USAs hær og marine, og kom i stadig nye utgaver i mange år.
Andre oppfinnelser og privatliv
Gatling tjente godt på mitraljøsen og giftet seg med Jemima Sanders, datteren til en fremstående lege. Sammen fikk de en datter. Han hadde god nok økonomi til at han kunne vie resten av livet til oppfinnelser. Han oppfant forbedringer til vannklosettet, sykler, damprensing, pneumatiske maskiner og mange andre felt, men ingen av dem gav samme fortjeneste som mitraljøsen. Han mistet også store deler av formuen i uheldige forretninger, men ble aldri direkte fattig.
Gatling døde hjemme hos sin datter i New York i 1903. Åtte år etter hans død erklærte den amerikanske hæren hans mest kjente oppfinnelse, Gatling-mitraljøsen, utdatert. Gatlings mitraljøse ble imidlertid tatt opp igjen etter andre verdenskrig, og la grunnlaget for hurtigskytende moderne roterende kanoner.
George McCabe
George McCabe (født 13. mars 1922, død 14. januar 2001) var en engelsk fotballdommer.
McCabe dømte en kamp i fotball-VM 1966 i England. Det var kampen mellom og, hvor han skulle sendt av João Morais etter to stygge taklinger av Pelé. Morais ble ikke utvist, og Pelé måtte forlate banen på grunn av skadene. Dette ble hans eneste kamp i VM.
I 1969 dømte han FA-cupfinalen mellom Manchester City og Leicester City.
Vladimir Andrejev
Vladimir Vasiljevitsj Andrejev (russisk:Владимир Васильевич Андреев, født 7. september, 1966 i Jamantsjurino, Tsjuvasjia) er en russisk kappgjenger.
Karriere
I 2005 ble han utestengt i ett år for bruk av salbutamol.
Vitenskapsåret 1702
Vitenskapsåret 1702 er en oversikt over hendelser, prisvinnere, fødte og avdøde personer med tilknytning til vitenskap i 1702.
Bilmekaniker
Bilmekaniker er en yrkesgruppe som arbeider med feilsøking, diagnose, service og reparasjon på bilens mekaniske, elektriske og elektroniske systemer. Det er et yrke som i dag krever høy kompetanse og struktur.
National Trust
National Trust kan vise til to britiske organisasjoner for bevaring av bygninger og naturområder:
Baseball under sommer-OL
Baseball under sommer-OL. Baseball kom med som olympisk sport første gang i 1992 i Barcelona. Sporten hadde tidligere vært med som demonstrasjonsidrett i hele sju olympiske leker. Baseball var med for femte og siste gang under lekene i Beijing i 2008. Cuba har vunnet tre av fem olympiske titler i baseball, og USA og Sør-Korea hver sin.
Buenavista metrostasjon
Buenavista er den vestlige endestasjonen til Mexico bys metros Linje B. Den ligger mellom Avenida de los Insurgentes og Eje 1 Norte i det administrative distriktet Cuauhtémoc, like nord for sentrum av byen.
Navnet kommer fra den nærliggende jernbanestasjonen Buenavista, som ble stengt for passasjertrafikk i 1999, men som gjenåpna i 2008 som sørlig endestasjon for det nye Tren Suburbano, som går til Cuautitlán i delstaten México.
Stasjonssymbolet er et lokomotiv sett forfra.
Det er overgangsmulighet til metrobusstasjonen Buenavista.
Kenneth Udjus
Nils Kenneth Udjus (født 2. juli 1983) er en tidligere norsk fotballspiller. Udjus har tidligere spilt for klubber som, , , , , og. I tillegg til å ha spilt en treningskamp for Finnsnes IL.
Han hadde kontrakt med Brann fra 2006 til 2010. Hele 2007-sesongen var han utlånt til Løv-Ham Fotball. Han fikk sin debut i Tippeligaen da Brann tapte 0–3 for Stabæk Fotball den 19. april 2008. Kenneth Udjus signerte ny kontrakt med Sportsklubben Brann 14. mai 2008, denne kontrakten løp ut 2011. På grunn av at Branns førstemålvakt Håkon Opdal slet med kneproblemer tok Udjus over som fast målvakt for Brann tidlig på høsten 2008.
Etter 2010-sesongen signerte han kontrakt med Sogndal, samtidig som Piotr Leciejewski gikk fra Sogndal til Brann og Cato Hansen også gikk fra Brann til Sogndal. Udjus ble den 18. november 2012 tildelt Kniksenprisen under kategorien «Årets målvakt» for 2012-sesongen.
Kenneth Udjus er fetter til tidligere seriemester i Get-ligaen Sebastian Skaar og barnebarn av den tidligere stortingspolitikeren Ragnar Udjus.
Prods Oktor Skjærvø
Prods Oktor Skjærvø, eller P. Oktor Skjaervo (født 30. desember 1944 i Steinkjer) er en norsk-amerikansk professor i iransk språk ved Harvard University, Massachusetts.
Han har en mastergrad fra Københavns Universitet 1974 med avhandlingen Undersøkelser til verbalsystemet i gammelpersisk og vestlig middel-iransk, og dr.philos. fra Universitetet i Oslo 1981 med ''The Paikuli inscription, restoration and interpretation. Restored text, translation, and commentary. Fra 1985 var har redaktør ved Encyclopædia Iranica i New York og i 1991 ble han Aga Khan Professor of Iranian Studies'' ved Harvard.
Foruten gammeliranske språk underviser han i zoroastrismen og manikeismen.
På norsk har han utgitt antologien Zarathustras sanger, de eldste iranske skriftene i serien Verdens hellige skrifter, 2003.
Monika Hohlmeier
Monika Hohlmeier (født 2. juli 1962 i München) er en tysk politiker (CSU). Fra 1998 til 15. april 2005 var hun undervisnings- og kulturminister i Bayern.
Hun er datter av Bayerns tidligere ministerpresident Franz-Josef Strauß og Marianne Strauß. Hun var deres yngste barn, og har to brødre, Maximilian Josef og Franz Georg.
Hun ble innvalgt i delstatens parlament, landdagen, i 1990. Fra 1993 var hun statssekretær i det bayerske undervisnings-, kultur og vitenskapsministeriet, frem til hun ble medlem av regjeringen. Hun var formann for CSU i München frem til 20. juli 2004.
Hølera
Hølera er ei grend i Bagn og en grunnkrets i Sør-Aurdal kommune i Innlandet.
Iztacalco metrostasjon
Iztacalco er en stasjon på Mexico bys metros Linje 8. Den ligger i det administrative distriktet Iztacalco.
Stasjonen er oppkalt etter det administrative distriktet som den befinner seg i. Iztacalco betyr «I saltets hus» på nahuatl, og refererer til at aztekerne henta salt på stedet.
Stasjonssymbolet er siluetten av San Matías-kirka, den eldste katolske kirka i området.
Det er overgangsmulighet til trolleybuss Linje M.
Hølera
Grenda har fått navn etter elva Hølera som renner ned lia fra vest. Elva kommer fra vannet Hølervatnet inne på åsen, der også den tidligere gården Hølersetera ligger. Om denne gården ble det sagt at etter Svartedauen ble det funnet 13 mennesker som satt døde til bords. Etter sagnet er disse begravd i kjelleren. I Mikkjel Fønhus sin diktning er elva kjent som Kvervilla.
Fønhus landhandel er av landets eldste eksisterende landhandler og også en av de første som fikk handelsbrev for å drive landhandleri. Forfatteren Mikkjel Fønhus (1894–1973) ble født i huset ved siden av selve butikken. Hans hjem Nissebakken er bevart slik det var i hans levetid, og er åpent for publikum etter avtale.
Værvarslingen på Vestlandet
Værvarslingen på Vestlandet er Meteorologisk institutts avdeling i Bergen, opprettet i 1918.
Avdelingen har ansvaret for å utarbeide værvarsler fra Lista til Trøndelag og fiskebankene utenfor. I tillegg har den også ansvaret for havområdene i Nordsjøen, Norskehavet sør for 65 grader nord, fiskefeltet rundt De britiske øyer og Island.
Meteorologer og forskere ved avdelingen har spesialkompetanse i maritim meteorologi og bølgevarsling og utarbeider spesielle værmeldinger rettet mot skipsfarten, samt spesialvarsel for petroleumsvirksomheten i Nordsjøen.
Avdelingen skal også støtte ulike offentlige instanser under kriser som oljeutslipp til havs, og redningsaksjoner døgnet rundt.
Avdelingsleder i 2018 er Karen H. Doublet.
Chris Andersen
Chris Andersen (født 7. juli 1978 i Long Beach, California) er en profesjonell amerikansk basketballspiller, som spiller i NBA for Miami Heat.
Jean Holley
Jean Holley (født 27. mai 1920 i Brest, død 23. mai 2009) var en fransk militæroffiser. Han er kjent for sin innsats under andre verdenskrig, da han ble hedret med det norske Krigskorset for sin innsats.
Chris Andersen
NBA-karriere
Etter Andersens fiasko i NBA Slam Dunk Contest i 2005, der han hadde en svært dårlig opptreden etter hans kjente utsagn, har han blitt kjent for sine mange blokkeringer til tross for at han er noe lavere enn den gjennomsnittlige NBA-center. Dette er også noe han har blitt kritisert for siden det ofte fører til at han får feil.
Dopingskandale
To år etter Andersens bytte fra Denver Nuggets til New Orleans Hornets i 2004 ble han utestengt fra ligaen i to år fra 2006 for positiv test av anabole steroider. Dette var da den første dopingskandalen siden dette også skjedde med Stanley Roberts i 1999. Andersen prøvde voldgift, men han tapte og måtte holde seg borte fra spill i ligaen fra mars 2006 til 25. januar 2008.
Jean Holley
Etter Tysklands angrep på Norge i april 1940 ble Holley sendt til Norge med 6. alpejegerbataljon, som var en del av det fransk-polske ekspedisjonskorps. Han deltok i slaget om Narvik og utmerket seg slik at han ble belønnet med det franske Croix de guerre, så vel som det norske Krigskorset.
Etter at de allierte styrkene ble trukket tilbake fra Norge, kom Holley til Storbritannia. Den 19. juni 1940 sluttet han seg til De frie franske styrker under Charles de Gaulles ledelse. Han brukte «Jacques Hebrard» som sitt «nom de guerre». Holley ble flere ganger sluppet i fallskjerm over Frankrike. Natten mellom til 3. juni 1942 ble han sluppet ut over Montluçon for å drive motstandsarbeid og holde radiosamband med London. Den 20. januar 1943 ble han tatt til fange i Annecy, torturert av Gestapo og overlevert til italienerne. Han ble holdt i fangenskap forskjellige steder i Italia til han i 1944 ble han sendt til Mauthausen-Gusen konsentrasjonsleir i Østerrike, der han ble satt til tvangsarbeid i et steinbrudd. Senere førte tvangsarbeidet Holly til Loiblpasset mellom Østerrike og Slovenia. Holly ble frigjort av jugoslaviske partisaner 8. mai 1945. Deretter kom han tilbake i fransk militærtjeneste og var en tid i Napoli, før han i juli 1945 begynte i etterretningstjenesten Direction générale des études et recherches i Paris.
Holley tjenestegjorde senere i Indokina og Algerie og avsluttet karrieren som oberstløytnant. Han var fra 1977 til 1989 ordfører i kommunen Mesquer i Bretagne.
Holley var kommandør av Æreslegionen.
World Area Forecast Center
World Area Forecast Centre (WAFC, «Varslingssenter for verden») er et meteorologisk senter som til en hver tid sender ut meteorologisk informasjon til bruk innen luftfart. ICAO (International Civil Aviation Organisation) har oversyn med utsendingene for å oppfylle reglene som er nødvendige for å kunne fly. Rollen til WAFC er å gi meteorologiske meldinger for hele verden som pilotene bruker under briefingene sine. De er vanligvis en del av informasjonsbulletinene før en flyreise (PIB).
WAFC gir informasjon om forskjellige data, som OPMET-informasjon, T4-plott (som for tiden er gammelt, men som fremdeles blir distribuert på grunn av lovmessige årsaker), og GRIB- og BUFR-plott - disse er vind- og temperaturkart og SIGWX-plott («Signifikant værkart»).
Det finnes bare to slike sentre, som begge jobber slik at de kan ta over den andre sine oppgaver om en av dem skulle feile. Disse er britiske Met Office i Exeter og amerikanske NOAA i Washington. Hver av disse systemene har sitt eget satellittbaserte kringkastingssystem for å distribuere data til flyplasser over hele verden. Britiske Met Offices system heter SADIS (SAtellite DIstribution System) og dekker hovedsakelig Europa, Asia, Indiahavet og Afrika. Amerikanske NOAAs system heter ISCS (International Satellite Communications System) og dekker hovedsakelig Amerika og Stillehavet.
Replikk
Replikk (fra fransk replique) betyr svar, særskilt i form av ytring og innlegg som respons på en annens ytring eller innlegg.
Ordet skifter betydning brukt i spesielle sammenhenger:
Vladimir Kolev
Vladimir Kolev (bulgarsk: Владимир Колев ) (født 18. april 1953 ) er en tidligere bulgarsk bokser. Under Sommer-OL 1976 i Montréal i Canada vant han bronse i lett weltervekt. Under verdensmesterskapet i boksing 1974 i Havanna på Cuba vant han sølv etter å ha blitt slått av Ayub Kalule fra Uganda i finalen.
Frankie Valli
Francesco Stephen Castelluccio (født 3. mai 1934 i Newark i New Jersey), kjent under scenenavnet Frankie Valli, er en pop-musiker (sanger/gitarist) fra USA, mest kjent som frontfigur i The Four Seasons. Han er den eneste som har vært med i gruppa sia starten. Gruppa – med de fire opprinnelige medlemmene, Valli, Tommy DeVito, Nick Massi og Bob Gaudio – blei innvalgt i Rock and Roll Hall of Fame i 1990 og i Vocal Group Hall of Fame i 1999.
Karriere
Valli har hatt nærmere førti sanger på USAs Topp 40-liste, enten med The Four Seasons eller som soloartist. Av de mer kjente låtene er «Sherry», «Big Girls Don't Cry», «Walk Like a Man», «Rag Doll», «Beggin'» (senere innspilt blant annet av Madcon), «December, 1963 (Oh, What a Night)», «My Eyes Adored You», «Grease» (tittelmelodi i filmen), «Can't Take My Eyes off You» og «You're Ready Now».
Valli starta som profesjonell sanger i 1951 i gruppa The Variety Trio. I 1953 gav han ut en singel under navnet Frankie Valley, «My Mother's Eyes». Omtrent samtidig startet han The Variatones, som seinere skiftet navn til The Four Lovers, og gav ut en rekke plater. Etter flere endringer i besetning endte de opp med navnet The Four Seasons i 1960. Med Valli som førstesanger hadde de tallrike slagere utover på 1960-tallet. Samtidig spilte han inn flere soloplater, skjønt noen av disse var solo bare i navnet – hele gruppa og produksjonsteamet var med.
På slutten 1960-tallet endret musikksmaken seg hos publikum, og populariteten til Valli sank. Han har imidlertid forsatt å opptre med The Four Seasons – men med stadig skiftende besetning.
I 1975 fikk Valli en topplassering på Billboard Hot 100, «My Eyes Adored You», og senere samme år nådde han sjetteplass med den discopregede «Swearin' To God». I 1978 fikk han en stor hit med tittelmelodien fra filmmusikalen Grease.
Valli opptrådte i rollen som Rusty Millio i TV-serien The Sopranos.
FA-cupen 1871/72
FA-cupen 1871/72 var den første sesongen av FA-cupen, verdens eldste fotballturnering, og den første organiserte. 15 klubber var med, men tre lag trakk seg uten å ha spilt en eneste kamp.
Finalen ble spilt 16. mars 1872 på Kennington Oval i London mellom Wanderers FC og Royal Engineers AFC. Wanderers vant 1–0.
Decca navigasjonssystem
Decca navigasjonssystem var et lavfrekvens radionavigasjonssystem som først ble benyttet av de allierte under annen verdenskrig særlig for å være på riktig sted ved landganger.
Som med LORAN ble Decca vanligst brukt av kystfiskeflåten og skipstrafikken i kystfarvann. Systemet er også blitt benyttet av fly og av helikoptertrafikken til oljeinstallasjonene i Nordsjøen. Decca var hovednavigasjonssystemet for Sea King redningshelikoptrene før GPS kom inn i bildet.
Omega navigasjonssystem er et tilsvarende system med enda lavere radiofrekvens/lengre bølgelengde/større rekkevidde og var i større grad beregnet for ubåter.
Systemet hadde en tidlig versjon av bevegelig kartsystem på skjerm.
Landhockey under Sommer-OL 1948
Landhockey var med for sjette gang 1948 i London. Tretten lag deltok og India beseiret Storbritannia med 4-0 i finalen og ble olympiske mestere.
Decca navigasjonssystem
Systemet ble avløst av GPS. I Norge var Decca sendersystemet i drift til og med 31. desember 1999.
Oversikt
Faseforskyvningen mellom signalene mottatt fra Decca-senderne A (Master) og B (Slave) er den samme langs hyperbelformede kurver på et kart, der senderne er brennpunkter i hyperbelen.
Med forskjellige hyperbelformede linjer i tilsvarende farger, rød, grønn og lilla på sjøkartene, kunne verdiene av faseforskyvning avleses på Deccamottakeren og følges på kartet. Den beste posisjonsbestemmelsen ble der hyperbellinjene krysset hverandre mest mulig nær rett vinkel.
Virkemåte i detalj
Når to stasjoner sender på samme radiofrekvens er det umulig for en mottaker å skille mellom dem, så for å registrere faseforskyvning og forskjellen på senderne i en kjede, sendte de på forskjellige harmoniske frekvenser av en annen frekvens med fasesynkronisering av denne frekvensen fra senderne.
Disse frekvensene er hentet fra kjede 5B, kjent som den Engelske kjeden. Alle kjedene i systemet benyttet frekvenser mellom 70 og 129 kHz.
Deccamottakerne multipliserte frekvensene fra de enkelte senderne for å få forskjellige signaler med samme frekvens (minste felles multiplum).
Andre mottakere benyttet frekvensdividering ned til grunnfrekvensen for å sammenlikne faseforskjellene. Dette ble oftere benyttet i fly.
Laner og soner
Tidlige Deccamottakere var utstyrt med tre runde instrumenter, "Decometere", som hver målte faseforskjellen mellom en master og en slave. En viser viste på en omgang hvor i den enkelte lane mottakeren var. En annen viser viste antallet omdreininger av den første viseren. Var utgangspunktet for en tilbakelagt strekning kjent, var det hele tiden mulig å fastslå nøyaktig hvor mottakeren var.
På kartene ble mange "laner" gruppert i soner, med 18 grønne, 24 røde og 30 lilla i hver sone. Lane- og sonebredder i kjede 5B, der de var smalest, vises i tabellen nedenfor.
Lanene ble nummerert 0 til 23 for de røde, 30 til 47 for grønne og 50 til 79 for lilla. Sonene ble betegnet fra A til J. En Decca-posisjon kunne skrives: Rød I 16,30; Grønn D 35,80.
Mer moderne mottakere kunne gi posisjonen direkte i lengde- og breddegrader.
Rekkevidde og nøyaktighet
Rekkevidden i dagslys kom opp mot 400 nautiske mil, men under nattemørke kunne dette reduseres til 200 Nm. Disse avstandene kunne variere med forholdene for spredning av radiobølgene.
Nøyaktigheten var avhengig av:
I dagslys kunne feilen variere fra en del meter i kjedens sentrale område, opp til én nautisk mil i utkanten. Ved uhell kunne posisjonen bli en lane-bredde feil uten at navigatøren var klar over det.